Skryf 'n gedig met "tyd" as tema. Moenie die woord "tyd" as titel gebruik nie, wees oorspronklik. Jy staan 'n kans om een van drie kontantpryse te verower.
Die NASIONALE BSV-SKRYFWEDSTRYD 2018 met prysgeld van R18 000, vir die 9de keer geborg deur die Fakulteit Geesteswetenskappe van die Universiteit van die Vrystaat, se onderwerpe vir 2018 is bekend. Op die spel is 'n gratis slypskool vir alle wenners in Augustus 2018 by 'n bekende en geliefde skrywer, wisseltrofeë en publikasie van wenverhale in Inkvars 2018 , asook prysgeld van R18 000.
Die wedstrydpamflet en die twee inskrywingsvorms (Hoërskole, gr. 8-12 en Ope-afdeling) is beskikbaar op die BSV-webwerf.
Clarissa Benadé skryf: “Danksy die verwysing in ’n vorige nuusbrief en my gevolglike deelname aan die flitsfiksiekompetisie het ek ’n sertifikaat ontvang by die Cesár Egido Serrano Fundación. Ek is ook gekies as ambassadeur vir hulle taal.”
Die 2018-Montagu-Boekefees in samewerking met die ATKV Suurbraak en die Amateur Skrywers Bond bied 'n groot skryfkompetisie aan met lekker prysgeld en die moontlikheid van opname in die bundel Sprankel!
Die Poort-skryfkompetisie vind jaarliks plaas, dis ’n projek van die SA Akademie vir Wetenskap en Kuns en het ten doel om skeppende skryftalent in Afrikaans onder hoërskoolleerders te ontdek en aan ’n groter gehoor bekend te stel.
Tien beste skrywers landwyd word na 'n Skrywer-Slypskool by die Universiteit van die Vrystaat in die Julievakansie genooi (geborg deur die SA Akademie vir verblyf en Slypskoolkoste asook 'n persentasie van die reiskoste). ‘n Groot aantal leerders se skryfwerk word na keuring in die POORT-publikasie 2018 opgeneem. KLIK vir meer inligting.
RSG en Sanlam se radiodrama-skryfkompetisie. Slegs oorspronklike en nuwe radiodramas word aanvaar. Buiten die drie hoofpryse is daar soms ook 'n spesiale prys vir skrywers jonger as 30.
City Press en Tafelberg, 'n druknaam van NB-Uitgewers, belê in niefiksie-outeurs deur middel van 'n jaarlikse prys. Die prys van R60 000 word jaarliks toegeken aan 'n skrywer om navorsing te befonds vir 'n niefiksie-boek oor 'n onderwerp wat belangrik is binne die Suid-Afrikaanse konteks. Klik hier.